**PRIVOLA ZA OBRADU OSOBNIH PODATAKA**

**1. O voditelju obrade osobnih podataka**

Voditelji obrade osobnih podataka u stručnom prikazu slučaja (case report) pod nazivom *(unijeti naziv istraživanja)* su:

* Klinički bolnički centar Sestre milosrdnice i
* Autor/i: *(potrebno navesti autora case reporta jer ta fizička/pravna osoba određuje svrhu obrade osobnih podataka; suradne ustanove kao nositelji projekta su također voditelji obrade)*

KBC Sestre milosrdnice kao voditelj obrade osobnih podataka obvezan je osigurati zaštitu Vaših osobnih podataka sukladno Općoj uredbi o zaštiti podataka 2016/679 (EU) i zakonskim propisima Republike Hrvatske. Shodno tome, brinemo o tome da se Vaši osobni podaci u KBC Sestre milosrdnice obrađuju na zakonit način, pritom pridržavajući se propisanih načela obrade osobnih podataka, kao što je zakonitost, poštenost i transparentnost, ograničavanje svrhe, smanjenje količine podataka, točnost, ograničenje pohrane, cjelovitost, povjerljivost i pouzdanost. Primatelji Vaših osobnih podataka mogu biti Hrvatski zavod za zdravstveno osiguranje, pružatelj usluga dopunskog zdravstvenog osiguranja čiji ste korisnik, te ovlaštene treće strane (npr. državne institucije) ako je to nužno ili potrebno sukladno posebnim zakonskim propisima. Vašim osobnim podacima pristup mogu imati i poslovni partneri KBC-a Sestre milosrdnice koji održavaju Informacijsko-tehnološki sustav i pomažu u obradi osobnih podataka tijekom korištenja IT sustava.

Autor *(navesti ime i prezime)* stručnog prikaza slučaja također je voditelj obrade osobnih podataka jer određuje svrhu i način obrade osobnih podataka potrebnih za pisanje stručnog prikaza slučaja.

Dužnost je autora kao voditelja obrade pisati stručni prikaz slučaja sukladno etičkim i pravnim zahtjevima na području zaštite osobnih podataka i zaštite prava pacijenata, u skladu s prethodno dobivenim informiranim pristankom ispitanika.

*(Ako voditelj obrade osobne podatke prosljeđuje na daljnju obradu drugoj pravnoj ili fizičkoj osobi (Izvršitelju obrade), koja nije autor, u svrhu koju određuje voditelj obrade, potrebno je navesti i tog Izvršitelja obrade)*

**2**. **Pravna osnova za obradu osobnih podataka**

Pravna osnova za obradu osobnih podataka potrebnih za pisanje i objavu stručnog prikaza slučaja jest privola koju možete povući u svakom trenutku. Ako povučete svoju privolu za obradu osobnih podataka, to neće utjecati na zakonitost do tad učinjene obrade osobnih podataka. Svi osobni podaci koji Vas mogu izravno identificirati uništit će se odmah po povlačenju privole, osim ako je daljnje čuvanje tih podataka propisano mjerodavnim pravnim propisima ili je potrebno u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe ili u svrhu javnog interesa u području javnog zdravlja.

Dakle, određenim slučajevima, osobni podaci mogu se i dalje obrađivati ako je to nužno za završetak znanstvenog istraživanja, u skladu s člankom 6.stavkom 1. točkom (e) i člankom  9.stavkom 2. točkom j) Opće uredbe o zaštiti podataka 2016/679 (EU); ili u skladu sa člankom 6. stavkom 1. točkom f) u vezi s člankom 9. stavkom 2. točkom j) Opće uredbe o zaštiti podataka 2016/679 (EU). Osobni podaci neovisno o povlačenju privole mogu se obrađivati i ako je to nužno za izvršavanje obveza iz važećih propisa, sve sukladno članku 6. stavku 1. točci c) Opće uredbe o zaštiti podataka 2016/679(EU).

**3. Zašto je potrebna obrada osobnih podataka prilikom pisanja stručnog prikaza slučaja?**

Obrada osobnih podataka prikupljenih tijekom pisanja stručnog prikaza slučaja neophodna je kako bi se ispunila svrha prethodno objašnjena u Informiranom pristanku, koji Vam je predan na uvid i potpis.

Vaše ime, prezime, osobni zdravstveni podaci bit će u tu svrhu pseudonimizirani tj. zaštićeni tako što će im se dodijeliti jedinstveni broj (kod, šifra). Veza imena i prezimena s brojem bit će poznata samo autoru, spremljena na službenom računalu zaštićenom lozinkom. *(ako osobni podaci koji se koriste, analiziraju itd. tijekom pisanja nisu šifrirani, potrebno je to jasno i transparentno navesti i objasniti)*

Zdravstveni podaci i elektronički zapisi o ispitaniku prikupljeni u svrhu pisanja stručnog prikaza slučaja bit će pohranjeni kod autora te se neće koristiti ni objavljivati izvan tog konteksta.

Stručni prikaz slučaja koristan je u svrhu daljnjeg razvoja i unapređenja znanosti, a time i liječenja bolesnika. Očekuje se da će se stručni prikaz slučaja objavljivati u odgovarajućim znanstvenim časopisima i publikacijama, kao i kongresnim priopćenjima.

U završnom radu, kongresnim priopćenjima, znanstvenim časopisima i publikacijama Vaše ime i prezime, adresa, OIB i drugi identifikatori ove vrste, neće biti objavljeni.

**3. Način obrade osobnih podataka**

Podaci se obrađuju elektronskim putem, a Vaša medicinska dokumentacija čuva se i u fizičkom obliku, sve uz primjenu odgovarajućih tehničkih i sigurnosnih mjera zaštite i sukladno Općoj uredbi o zaštiti podataka, Uredbi o uredskom i arhivskom poslovanju, Zakonu o informacijama i podacima u zdravstvu, te drugim internim aktima KBC-a Sestre milosrdnice.

Posebno propisane dijelove medicinske dokumentacije u fizičkom obliku KBC Sestre milosrdnice dužan je čuvati arhivirane trajno, dok se medicinska dokumentacija u CEZIH-u čuva deset godina nakon smrti fizičke osobe, a nakon isteka tog roka s dokumentacijom se postupa sukladno propisima o arhivskom gradivu i arhivima.

Evidencije i analize o prikupljenim pseudonimiziranim osobnim podacima na računalu autora, bit će uništene 3 godine nakon završetka stručnog prikaza slučaja. *(Potrebno odrediti razuman i svrhovit rok; brisanje prikupljenih podataka može se učiniti i odmah nakon završetka rada)*

Ističemo kako Vaši osobni podaci neće biti izvezeni u treće zemlje. *(Ako se podaci izvoze u treće zemlje van EU/EGP, potrebno je navesti u koju državu se izvoze, tko je primatelj tih podataka i po kojoj pravnoj osnovi, npr. ugovor; koje tehničke i sigurnosne mjere zaštite osobnih podataka će biti poduzete)*

Osim toga, sve osobe koje tijekom pisanja stručnog prikaza slučaja *(potrebno prilagoditi ovisno o tome ima li više autora, suradnika i sl.*) imaju uvid u Vaše zdravstvene podatke te sudjeluju u pripremi stručnog prikaza slučaja, potpisale su odgovarajuću Izjavu o povjerljivosti. Podaci će biti korišteni samo između tih osoba, te neće biti distribuirani u druge svrhe.

Pristup dokumentaciji mogu imati i članovi Etičkog povjerenstva KBC Sestre milosrdnice *(navesti druga nadležna tijela ako primjenjivo*), koji su odgovorni za odobravanje i nadzor nad pisanjem i objavom stručnog prikaza slučaja.

**4. Prava koja imate u vezi obrade osobnih podataka**

Sukladno pozitivnim pravnim propisima imate pravo na pristup svojim osobnim podacima i informacijama o svrsi i načinu obrade, pravo na ispravak, pravo na brisanje osobnih podataka („pravo na zaborav“), pravo na ograničenje obrade, pravo na prigovor na obradu podataka, te pravo na prenosivost podataka.

Pravo na brisanje osobnih podataka može biti ograničeno mjerodavnim propisima predviđenim razlozima te propisanim rokovima čuvanja dokumentacije kojih se KBC Sestre milosrdnice i autor kao voditelji obrade podataka dužni pridržavati.

**Povlačenje privole ne utječe na zakonitost obrade osobnih podataka prije njezina povlačenja.**

S upitom o tome kako obrađujemo Vaše osobne podatke ili kako biste ostvarili jedno ili više navedenih prava, možete nam se obratiti na sljedeće kontakt podatke voditelja obrade:

1. KBC Sestre milosrdnice: **zastita.podataka@kbcsm.hr**, odnosno putem pošte na adresu Službenik za zaštitu podataka, KBC Sestre milosrdnice, Vinogradska cesta 29, 10000 Zagreb.

2. Autor/i: *(navesti službene kontakt podatke)*

Ako podnosite zahtjev za zaštitu osobnih podataka, isti mora jasno i potpuno sadržavati u čemu se sastoji povreda prava. Molimo Vas da u zahtjevu koji šaljete putem pošte naznačite Vaše ime, prezime i adresu kako bismo mogli provesti postupak i dostaviti Vam odgovor.

U svrhu zaštite svojih prava možete se obratiti i Agenciji za zaštitu osobnih podataka sa zahtjevom za utvrđivanje povrede prava, i to na e-mail: azop@azop.hr ili putem pošte na adresu: Selska cesta 136, 10 000 Zagreb.

**PRIVOLA**

Izjavljujem da sam detaljno obaviješten/a o načinu i svrsi obrade mojih osobnih podataka te da u potpunosti razumijem svoja prava u vezi s tim. Ovim putem dajem slobodnu, informiranu i izričitu privolu na obradu u ovom obrascu navedenih osobnih podataka, isključivo u svrhu pisanja i objave stručnog prikaza slučaja pod nazivom *(unijeti naziv case reporta)*.

Svjestan/na sam da imam pravo na:

- Pristup svojim osobnim podacima

- Ispravak netočnih ili nepotpunih podataka

- Brisanje ili ograničenje obrade osobnih podataka

- Prigovor na obradu podataka

- Podnošenje pritužbe nadležnom tijelu za zaštitu osobnih podataka

**Povlačenje privole:**

Privolu mogu povući u bilo kojem trenutku ali razumijem da se i tada osobni podaci mogu dalje obrađivati ako je to nužno za završetak znanstvenog istraživanja, u skladu s člankom 9. stavkom 2. točkom j) Opće uredbe o zaštiti podataka 2016/679 (pravna osnova: obrada u svrhe znanstvenog istraživanja).

Povlačenje neće utjecati na zakonitost obrade podataka obavljenih prije tog trenutka.

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U Zagrebu, dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ako je ispitanik maloljetna osoba ili osoba lišena poslovne sposobnosti, privolu potpisuje roditelj, zakonski zastupnik ili skrbnik ispitanika. U tom slučaju u Privoli je potrebno naznačiti ime i prezime ispitanika, kao i osobe koja umjesto njega potpisuje Privolu.*

*Preslika potpisane Privole uručuje se ispitaniku, roditelju, zakonskom zastupniku ili skrbniku, a izvornik Privole čuva istraživač zajedno s Informiranim pristankom.*